Wikitravel:Vältä negatiivisia arvosteluja

Joskus ravintola, baari, hotelli tai nähtävyys on vain niin huono, ettei sinne kannata mennä. Tällaisissa tapauksissa on parasta olla mainitsematta sitä oppaassa lainkaan. Ei ole syytä tunkea oppaaseen luetteloita paikoista, joissa matkailijoiden ei kannattaisi käydä.

Poikkeuksina tähän sääntöön ovat kuitenkin paikat, joihin muut tietolähteet saattavat houkutella matkailijaa. Esimerkiksi:
 * kohde on huomioitu selvästi muissa oppaissa
 * kohdetta mainostetaan paljon
 * kohde sijaitsee huomattavalla paikalla – esimerkiksi keskusrautatieasemaa vastapäätä tai aivan kaupungin keskustassa

Tällaisissa tapauksissa kohteen voi lisätä luetteloon suositeltujen kohteiden sekaan, mutta kuvauksessa tulisi mainita, ettei se ole vierailun arvoinen, ja selittää miksi sitä tulisi välttää.

Jos kohteesta on vain muutama arvio (tai vähän majoitusvaihtoehtoja), joista osa on negatiivisia, älä poista niitä – vähäinenkin tietomäärä on parempi kuin ei mitään.

de:Wikitravel:Negative Schilderungen vermeiden en:Wikitravel:Avoid negative reviews it:Wikitravel:Evita recensioni negative ja:Wikitravel:否定的なコメントに終始しない nl:Wikitravel:Vermijd negatieve recensies